Peter Cornelius (komponist)

Peter Carl August Cornelius (1824–1874) var en tysk komponist og dikter.


== Liv og virke ==
Peter Cornelius var sønn av skuespillerekteparet Carl (1793–1843) og Friederike Schwadtke (1789–1867). Historikeren Carl Adolf Cornelius (1819–1903) og forfatterinnen Auguste Cornelius (1841–1891) var Peters søsken.
Peter Cornelius spilte fiolin og komponerte sanger allerede fra ung alder av. Han begynte å studere komposisjon for Heinrich Esser i 1841 og studerte musikkteori for Siegfried Dehn. 
Etter realskolen var Cornelius fiolinist og skuespiller ved Mainzer Theater og ble som 19-åring hoffskuespiller i Wiesbaden i 1843.
Cornelius bodde hos sin farbror maleren Peter von Cornelius i Berlin fra 1844 til 1852. I denne perioden møtte han flere framstående personer som Alexander von Humboldt, Brødrene Grimm, Friedrich Rückert og Felix Mendelssohn. Under sine siste år i Berlin var Cornelius musikkritiker i flere av de store Berlinavisene og ble kjent med Joseph von Eichendorff, Paul Heyse og Hans von Bülow.


== Musikk ==
Cornelius ble kjent med Franz Liszt, som han i flere år sto under sterk innflytelse av. Påvirket av Liszt engasjerte Cornelius seg kraftig for den nytyske skole i Neue Zeitschrift für Musik. Størstedelen av Cornelius' katolske kirkemusikk ble til i denne perioden.
15. desember 1858 ble Cornelius' opera Der Barbier von Bagdad uroppført i Weimar under ledelse av Franz Liszt. Liszts motstandere forstyrret oppføringen og det hele endte i skandale. Til dels på grunn av intriger reiste Cornelius til Wien og ble blant annet kjent med Richard Wagner. 21. mai 1865 ble Cornelius' andre opera , El Cid, uroppført – denne gangen med suksess. To år senere ble Cornelius hentet til München som Dozent für Rhetorik und Harmonielehre ved den nyopprettede Hochschule für Musik und Theater.
Cornelius var en svært produktiv komponist av Lieder, nesten halvparten var komponert til egne tekster. Også andre komponister skrev sanger til Cornelius' tekster. Cornelius betegnet seg selv som «Dichterkomponist». Spørsmålet om han skulle bli dikter eller musiker eller musikkjournalist forfulgte ham nesten hele livet. Denne ubesluttsomheten, og hans beskjedne og tilbakeholdte vesen, bidro til at han ble stående i skyggen av sine samtidige, Wagner og Liszt, som han beundret. Likevel holdes Cornelius høyt som liederkomponist i dag.


== Verk ==
Der Barbier von Bagdad, komisk opera (1858)
Brautlieder (1856)
Weihnachtslieder op.8 (1856)
El Cid, opera (1865)
Stabat mater for soli, kor og orkester (1849)
Requiem Seele vergiss sie nicht etter en tekst av Friedrich Hebbel (1872)
Strykekvartetter
Gunlöd, ufullendt opera i tre akter (1869–1874) etter Edda
Messe for 2 soli, kor og orgel, strykere ad lib. – d-moll; CWV 91


== Verkfortegnelse ==
Günther Wagner: Peter Cornelius. Verzeichnis seiner musikalischen und literarischen Werke. – Tutzing, Schneider, 1986, ISBN 3-7952-0455-0


== Referanser ==


== Kilder ==
Andrea Harrandt: «Cornelius, Peter» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.
(de) Karl Hofbauer: «Cornelius, Peter». I Allgemeine Deutsche Biographie (ADB). Bind 4, Duncker & Humblot, Leipzig 1876, s. 497 f.
(de) Walter Salmen: «Cornelius, Peter.» I Neue Deutsche Biographie (NDB). Bind 3, Duncker & Humblot, Berlin 1957, ISBN 3-428-00184-2, s. 365 f. (digitalisering).


== Litteratur ==
Hellmut Federhofer (red.): Peter Cornelius als Komponist, Dichter, Kritiker und Essayist. – Regensburg, Bosse, 1977, ISBN 3-7649-2125-0
Max Hasse: Der Dichtermusiker Peter Cornelius. – Walluf, Sändig, 1972, ISBN 3-500-25110-2
Hermann Kretzschmar: Peter Cornelius. – Nendeln, Kraus, 1976
Adam Gottron: Der religiöse Weg des Mainzer Dichterkomponisten Peter Cornelilus (1824–1874), i JbBistumMainz 7, 1955/57, Sidene 154-171


== Eksterne lenker ==
(de) Verk av og om Peter Cornelius i katalogen til det tyske nasjonalbiblioteket
(de) Verk av og om Peter Cornelius i Deutsche Digitale Bibliothek
(de) Verk av Peter Cornelius, zeno.org.
Verkfortegnelse av Peter Cornelius på Klassika
(de) Liste over sceneverk av Peter Cornelius (komponist) på grunnlag av MGG på OperonePartiturer(en) Fritt tilgjengelige noter av Peter Cornelius i International Music Score Library Project

(en) Fritt tilgjengelige noter av Peter Cornelius i Choral Public Domain Library (ChoralWiki)